
Ljubljana, 14. 11. 2013

POROČILO NADZORNEGA ODBORA

Nadzorni odbor Strokovnega združenja zasebnih zdravnikov in zobozdravnikov Slovenije sestavljajo predsednik nadzornega odbora Tonč ŽUNTER, dr. med., in člana nadzornega odbora Ratko TATALOVIČ, dr. med., ter Marjana Grosek Pšeničnik, dr. med.

Na 20. seji nadzornega odbora dne 14. novembra 2013 so člani NO skupaj z blagajnikom Strokovnega združenja Janezom GRILCEM, dr. dent. med., pregledali devetmesečno finančno in materialno poslovanje v letu 2013. 

Nadzorni odbor je ugotovil, da Strokovno združenje zasebnih zdravnikov in zobozdravnikov Slovenije posluje v skladu z veljavnimi računovodskimi standardi za društva, prav tako je materialno finančno poslovanje Združenja v skladu s Slovenskim računovodskim standardom 33 (2007). Izdelan je bil poslovni izid na dan 30. 9. 2013 in bilanca stanja na dan 30. 9. 2013. 

Finančno poslovanje Združenja se odvija preko transakcijskega računa pri Abanki Vipa, d. d., poteka tudi na elektronski način. Dostop do TR imajo pooblaščene osebe, ki jih izmed sebe imenujejo člani izvršilnega odbora.

Blagajniške knjige, bančni izpisi in potrdila nakazil so vodeni po predpisih in so pregledno urejeni. 

Nadzorni odbor je prav tako spremljal in nadziral delo organov Združenja med zadnjima občnima zboroma in nanj ni bilo pripomb.

Pri spremljanju finančnega poslovanja nadzorni odbor ni ugotovil nobene nepravilnosti ali spornih dejanj. Sredstva se uporabljajo skladno z njihovim namenom. IO Združenja mora za vse odhodke v znesku nad 5.000,00 € imeti sklep nadzornega odbora. Prav tako nadzorni odbor opozarja na čim bolj racionalno poslovanje Združenja.

NO ugotavlja, da znesek sejnin in kilometrin v letošnjem letu lanskoletni znesek 5.515,73 € presega za 2.701,63 €, kar je odraz večjega števila aktivnosti članov IO. 

NO prav tako ugotavlja, da je bilo letos v primerjavi z 2012 vplačanih za cca 12.000 € manj članarine. 

Zmanjšali so se tudi stroški poslovanja; prihranek je bil  10.155,52 €, ki bi jih sicer po podjemni pogodbi dobil P. Rus in 14.400,00 € zaradi prekinitve sodelovanja z G. Pereničem. Za pravne in ekonomske nasvete novih sodelavcev je bilo izplačanih   5.414,47 €.

Tonč Žunter, dr. med.


